section_heading: Povijest sastava
paragraph_text: Sodom je osnovan 1982. godine u Gelsenkirchenu. Originalnu postavu činili su Tom Angelripper, Bloody Monster i Aggressor. Crpeći inspiraciju iz glazbe sastava Motörhead, Saxon, Tank, Venom i Accept, Sodom je izdao dva demoalbuma koji su im donijeli ugovor s etiketom Steamhammer. U vrijeme snimanja istih bubnjara Bloody Monstera je zamijenio Witchunter. Aggressor je također napustio sastav nedugo prije objavljivanja EP-a In the Sign of Evil i njega je zamijenio Grave Violator, koji se također nije dugo zadržao i njega je zamijenio Michael "Destructor" Wulf. 1986. godine sastav izdaje svoj prvi album „Obsessed by Cruelty''. Wulf se nije dugo zadržao u Sodomu, te se kasnije pridružio sastavu Kreator. Poginuo je 1993. godine u motorističkoj nesreći.